**Pályázati felhívás**

**„Játsszunk most együtt!” verseny elnyerésére**

Az EKKE Tanító- és Óvóképző Intézet tevékenységtervezési és megvalósítási versenyt szervez harmadéves hallgatói számára.

**A tevékenység tervezési verseny lebonyolítási rendje**

A verseny lebonyolításához szükséges partnerek az egri óvodák, ahová eddig is ellátogattak már a hallgatók.

**A verseny nevezési feltételei**: harmadéves, nappali vagy levelező tagozatos óvodapedagógus szakos, aktív státuszú hallgató.

**Tevékenységi formák**:

* Verselés, mesélés
* Külső világ tevékeny megismerése
* Ének, zene, énekes játék, gyermektánc
* Rajzolás, festés, mintázás, kézi munka
* Mozgás

A versenyre a 2024/2025-ös tanév 2. félévében kerül sor, az alábbi kategóriákban:

1. **kategória:** tevékenységek megvalósítása homogén korösszetételű csoportban.
2. **kategória:** tevékenységek megvalósítása heterogén korösszetételű csoportban.

**A jelentkezések számától függően módosulhatnak a bemutatásra kerülő kategóriák!**

**A verseny ütemezése**

A verseny három részből áll:

1. A tevékenységtervek elkészítése.
2. Megvalósítás.
3. Reflexiók, védés.
4. **A tevékenységterv elkészítése**

A verseny témaköreit a gyakorlatot szervező óvodapedagógusok írják ki legkésőbb tíz nappal a tervezetek beadási határideje előtt. Aktuális témáink alapján olyan témákat jelölnek meg, amelyekről a hallgatónak mind elméletben, mind gyakorlatban vannak már ismereteik, alkalmasak arra, hogy a jelöltek megmutathassák pedagógusi, szakmai rátermettségüket. A tervezés során komplex tevékenységtervek tervezését várják el a verseny szervezői.

A versenyt az egyetemi honlapunkon hirdetjük meg, ahol a témákat is közzétesszük legkésőbb 2024. december 10-ig, legalább nyolc nappal a beadási határidő előtt. (1. sz. melléklet TÉMÁK)

* Egy hallgató egyszerre több tervezetet is benyújthat.
* A sikeres felkészülés érdekében lehetőség van az óvodai csoport megtekintésére, valamint a mentorral történő szakmai beszélgetésre (elérésük a versenyszervezők által lehetséges).

***A tervezetek formai követelményei:***

A tevékenységterv elkészítését a gyakorlatokon megszokott háromhasábos formátumban kérjük (<https://uni-eszterhazy.hu/toki/m/ovodapedagogus-ba/gyakorlat/gyakorlati-kepzesi-utmutato>).

A tevékenységterveket a kiírt határidőig, azaz **2024. 01. 06-án 15.00** óráig be kell nyújtani egy jeligével megcímzett borítékban. A hallgató neve nem szerepelhet a dokumentumon sehol, a tevékenységtervben sem. Az azonosítás miatt kérjük, hogy a hallgató a nevét a jeligéhez kötve, illetve a jelentkezési lapot egy kis borítékba tegye bele, majd zárja le és tegye a nagy borítékba a tevékenységterv mellé. A kis boríték csak az értékelést követően kerül felbontásra, erre a jelige kerüljön rá.

**A tervezetek elbírálását 4 fős bizottság végzi:**

1. A *zsűri elnöke*: a Tanító- és Óvóképző Intézet vezetője vagy az általa megnevezett oktató. Ő felügyeli a versenyt, vitás kérdésekben az ő szavazata dönt.

2. A bizottság egyik tagja a gyakorlati képzést támogató, ezen a képzési területen tanító oktató kolléga VAGY egy gyakorló óvodapedagógus.

3. A szakmódszertant tanító *egyetemi oktató,* aki csak a szakterületéhez tartozó tervről formál véleményt, azt pontozza.

4. Az adott tantárgy szakos hallgatója, akinek tanulmányi átlaga 4,2 fölötti (lehet végzett hallgató is, az előző évi versenyzők közül).

A zsűri értékeli a tervezeteket, a későbbiekben pedig a gyakorlati megvalósítást is.

A jeligés tervezeteket kinyomtatva, a tevékenységterveket mellékletekkel és a jelentkezési lappal együtt a téli szünet utáni **15 óráig kérjük leadni (2025. 01. 06. 15.00 óra)** a Tanító- és Óvóképző Intézet Titkárságán (Eger, Klapka György utca 12. Érsekkerti épület 119. iroda).

A tevékenységtervek eredményhirdetésének időpontja előreláthatólag: 2025. 01. 08.

A tevékenységtervek elbírálásával a hallgatók számára lezárul a verseny első szakasza. Az írásbeli munkájukra kapott pontok nem számítanak a végeredménybe, vagyis a helyezések a megvalósítás és a védés során kapott pontok alapján dőlnek el.

**2. A tevékenység megtartása**

A megvalósításra 2025. január 13–17 között kerül sor, amelyen kategóriánként a legjobb öt tevékenységterv készítője vehet részt a kijelölt óvodában.

A megvalósítás és az eredményhirdetés között a hallgatóknak minimum két nap áll rendelkezésükre, hogy megtekintsék a kijelölt csoportot és teljesen előkészüljenek.

A zsűritagok valamennyi tevékenységet 0-tól 30-ig pontoznak, közvetlenül a tevékenység után az értékelési szempontok szerint (3. sz. melléklet).

Az ezek alapján elért pontszámokhoz adódik hozzá majd a védés pontszáma és alakul ki a végleges összpontszám.

**3. Reflexió, védés**

A védés a tevékenység után valósul meg, amely egy kb. 10 perces önreflexió, amelyet követően a zsűri kérdéseket is megfogalmazhat. Külön értékelési szempont a jelölt reflektálási készsége, szakmai szókincse.

**Eredményhirdetésre** a védéseket követően a zsűri döntése alapján kerül sor. A legtöbb pontot elért hallgató elnyeri „AZ ÉVFOLYAM LEGJOBB ÓVODAPEDAGÓGUSA” címet.

Valamennyi hallgató oklevelet kap. **A tevékenységtartási versenyt** a zsűri tagjai – közös megegyezés alapján – **zárótevékenységként** is **elfogadhatják,** ha a versenyző teljesítménye 80% feletti. A hallgató nem köteles elfogadni a neki felajánlott érdemjegyet.

**1. sz. melléklet:**

**Mit kérünk a benyújtás során?**

* Tevékenységi terv
* Rendszeres egészségfejlesztő testmozgás tervezete
* Gondozási terv
* Játéktervezet

**Témák:**

* Kalandozás dínóföldön
* Csillagok között
* Doboz doboz hátán
* Indiánok földjén
* Robi a robot
1. **sz. melléklet**

**Tevékenységi terv MINTA**

**Az óvodapedagógus neve:** XY

**Csoport:**

**Tevékenységi forma:** Ének, zene, énekes játék, gyermektánc

**Foglalkoztatási forma:** mikrocsoportos

**Foglalkozás/tevékenység időpontja:**

**A tevékenység helye (intézmény neve):**

**Tevékenység előzménye:** Beszélgetés a húsvétról, húsvéti népszokásokról.

 Képek nézegetése könyvekben, laptopon

**A tevékenység tartalma/témája:** 1. Játékismétlés

* Bársony ibolyácska… (ÉNÓ 149.)
* Benn a bárány, kinn a farkas (ÉNÓ 150.)
* Bújj, bújj zöld ág… (ÉNÓ 152.)
* Komatálat hoztam… (ÉNÓ 99.)
1. Mondókaismétlés: Fű, fű, fű… (ÉNÓ 31.)
2. Zenei képességfejlesztés: Halk-hangos közötti különbség megéreztetése
3. Zenehallgatás: Nyuszi Gyuszi… (<https://www.gyerekdal.hu/dal/nyuszi-gyuszi-fekszik-arokban>)

**A tevékenység célja:** A gyermek személyiségének, képességének önmagához mért optimális fejlesztése, egy önvezérelt fejlődési folyamat segítése.

**A tevékenység feladatai:**

**Nevelési feladatok:** Érzelmi, erkölcsi és közösségi nevelés a közös játék során. Alkalmazkodás, türelem, empátia alakítása.

**Didaktikai feladatok:** Az ismert dalos játékok és mondókák gyakorlása.

**Képesség-, készségfejlesztés:** Az egyenletes lüktetés kifejezése járással, ritmusérzék fejlesztése; halk-hangos közötti különbség megéreztetése, kifejezése énekléssel; auditív, illetve verbális emlékezőképesség alakítása.

**Alkalmazott módszerek, eljárások:** Beszélgetés, bemutatás, magyarázat, gyakorlás, ellenőrzés, értékelés

**Eszközök:** Citera

**Felhasznált források:**

* Forrai Katalin (1991): *Ének az óvodában.* Budapest: Editio Musica Budapest
* <https://www.gyerekdal.hu/dal/nyuszi-gyuszi-fekszik-arokban>

**A tevékenység kidolgozása**

|  |  |  |
| --- | --- | --- |
| **Idő** | **A fejlesztő tevékenység felépítése, a foglalkozás menete** | **A fejlesztés módszerei, munkaformák, eszközök, megjegyzések** |
| **3-4p****4p****10p****5-6p****5p****5-6p****2p** | 1. **Feltételek megteremtése**

**Előzetes szervezési feladatok:*** Csoportszoba kiszellőztetése
* Szükséges eszközök előkészítése
* Tevékenységhez szükséges hely kialakítása
* Nyugodt légkör megteremtése
1. **Motiváció lehetséges formái:**
* „Ki játszik ilyet?” kezdetű dalt eléneklem, majd a gyermekek bekapcsolódását követően közösen énekeljük, miközben körbejárjuk a csoportszobát, majd kört alakítunk ki.
* „Kör, kör kijátszik?” kezdetű dalt eljátszom citerán, közben énekelem, ezt követően kört alakítunk ki.
* Beszélgetés a húsvéti népszokásokról, a komatálról. Képek nézegetése laptopon.
1. **A tevékenység megvalósítása**
2. Játékismétlés
* Bújj, bújj zöld ág… (ÉNÓ 152.)

kezdőhang: szó=aGyakorlás: 4-5x* Bársony ibolyácska… (ÉNÓ 149)

kezdőhang: szó=aGyakorlás: 4-5x* Benn a bárány, kinn a farkas… (ÉNÓ 150.)
* Komatálat hoztam… (ÉNÓ 99.)
1. Mondókaismétlés

Fű, fű, fű… (ÉNÓ 31.)Gyakorlás: 4-5x1. Zenei képességfejlesztés
* Hallásfejlesztés – halk-hangos fogalompár megéreztetésével.
* A képességfejlesztés során a kezemmel mutatom a halk és hangos közötti különbséget.
1. Zenehallgatás

Nyuszi Gyuszi…Bemutatás: Mutogatással, énekkel együtt1. **A tevékenység lezárása, visszavezetése a szabad játékba**
* „Gyertek, készítsük össze mi is a komatálunkat! Te kinek adod a komatálat?”
 | Az előzetes szervezési feladatok végrehajtása lehetővé teszi a tevékenység zavartalan lebonyolítását.A nyugodt légkör elengedhetetlen ahhoz, hogy a tevékenység sikeresen megvalósuljon.A gyermekek természetes kíváncsiságára, érdeklődésére építek a motiváció során. A citerát motivációs eszközként (is) használom. A tevékenység kötetlen, így azok a gyermekek, akik nem vesznek részt a tevékenységben, csendben játszanak, amíg az ének-zene, énekes játék, gyermektánc tevékenység zajlik – ez a szokásalakításnak köszönhető.A tevékenység ezen részénél, a dalok ismétlésekor a gyermek emlékezőképességét aktivizálom. A tevékenység során végig törekszem a játékos hangulat megtartására.A gyermekek ismerik és szeretik ezeket a dalos játékokat, erre (is) alapoztam a tevékenység tervezésekor.Az egyéni, illetve életkori sajátosságokat figyelembe veszem a fejlesztés során. A kezem összeérintése jelzi a halk éneklést, ha távolabb tartom őket, az pedig a hangos éneklést jelöli. A gyermekek velem együtt mutogatják ezt éneklés közben.A zenehallgatás biztosítja a közös tevékenység meghitt lezárását. A nyugodt légkör megteremtése érdekében a gyermekek ülve helyezkednek el.A dal éneklése során mutogatjuk a nyuszi füleit, szemeit, ezáltal interaktívvá téve a tevékenységet.A szabad játék során a gyermekeknek adottak a lehetőségek az éneklésre, táncra, vagy dalos játékra.  |

**3.sz. melléklet**

**A megvalósítás értékelési szempontjai**

* A tevékenység felépítése, szervezése, logikai rendje, időarányok, változatosság
* A gyermekek motiválása játékos, sokszínű, érdekes tevékenységekkel, változatos eszközhasználattal
* A gyermekek differenciált fejlesztése
* Az óvodapedagógus hallgató beszéd- és kérdezéskultúrája
* A gyermekek motivációja, a tevékenység hangulata, légköre
* Az óvodapedagógus hallgató szakmai felkészültsége, módszertani kultúrája
* Az óvodapedagógus hallgató személyisége, gyermekekhez való viszonya
* A tevékenység eredményessége
* Az óvodapedagógus hallgató értékelési módszerei